***Unenlagia*** ("poluptica" na latiniziranom jeziku Mapudungun) je rod moguće dromeosauridnih, teropoda koji su tijekom kasne krede živjeli u današnjoj Argentini.

Za rod *Unenlagia* su do sada otkrivene vije vrste: *U. comahuensis*, tipična vrsta koju su 1997. godine opisali Novas i Puerta; i *U. paynemili*, koju su Calvo *et al.* opisali 2004. godine.

Otkriće i naziv
---------------

Šematski prikaz pronađenog materijala, dijelovi tijela kojima kosti pripadaju.
Odljev kostiju fosila *U. paynemili*; danas se pandža smatra dijelom stopala, a ne ruke kao što je prikazano.
U Sierra del Portezuelou, provincija Neuquén, Argentina, 1996. godine pronađen je skelet nekog teropoda; prijavljen je te iste godine. Fernando Emilio Novas i Pablo Puerta su ga 1997. godine opisali i dali mu naziv *Unenlagia comahuensis*. Naziv roda potiče od Mapuche jezika *uñen*, "pola" i *lag*, "ptica", zato što su znanstvenici smatrali da predstavlja vezu između ptica i bazalnijih teropoda. Naziv vrste odnosi se na regiju Comahue, gdje je skelet pronađen.

Holotipni primjerak, **MCF PVPH 78**, otkriven je u slojevima formacije Portezuelo iz perioda coniacija. Sastoji se od nepotpunog skeleta kojem nedostaje lubanja, ali koji uključuje kralješke, križnicu, rebra, ševron, lopaticu, ramenu kost, nepotpunu zdjelicu, bedrenu kost i goljeničnu kost.

Blizu Lago Barrealesa, 2002. godine, otkriven je drugi skelet, koji je prijavljen 2003. godine. Jorge Calvo, Juan Porfiri i Alexander Kellner su ga opisali i dali mu naziv *Unenlagia paynemili* 2004. godine. Drugi dio naziva odnosi se na Maximinoa Paynemila, šefa zajednice Paynemila. Holotipni primjerak je MUCPv-349, nepotpun skelet koji se sastoji od ramene kosti i preponske kosti. Još je nekoliko primjeraka pripisano ovoj vrsti: MUCPv-343, pandža; MUCPv-409, nepotpun ilium; MUCPv-415, prst i MUCPv-416, kralježak.

Neki znanstvenici smatraju rod *Neuquenraptor* mlađim subjektivnim sinonimom roda *Unenlagia*.

Opis
----

Pretpostavljeni izgled cijelog skeleta
*Unenlagia*
Dužina tijela roda *Unenlagia* nije sigurno određena, s obzirom na to da je dobro poznata samo dužina noge; ne zna se ni da li bi se dužina te noge trebala iskoristiti za određivanje dužine tijela kao kod dromeosaurida ili kao kod ptica. Prema tome, procjene variraju između dužine od 3,5 m i težine od 75 kg s jedne strane, i dužine od samo 2 m s druge strane. Isto tako, interpretacije oblika glave su se mijenjale, od kratke njuške kao kod dromeosaurida do izduženog oblika kao kod rodova *Buitreraptor* i *Austroraptor*.

*Unenlagia* je bila vrlo slična pticama. Novas i Puerta su otkrili da je kralična oblast bila vrlo slična onoj kod *Archaeopteryxa*. Ramena oblast kod roda *Unenlagia* se isprva smatrala prilagođenom za mahanje, sa ravnom lopaticom na vrhu grudnog koša, što je činilo da je tačka spajanja ramena bila više prema boku. Međutim, Kenneth Carpenter je 2002. godine istakao da bi tako lopatica bila dorsoventralno spljoštena, umjesto lateralno kao kod drugih teropoda, pa je vjerojatnije da se lopatica nalazila sa strane grudnog koša. To se podudaralo sa kasnijom hipotezom Philipa Sentera da teropodi kao što je *Unenlagia* nisu mogli podići prednje udove iznad leđa, što bi također bio slučaj i kod najprimitivnije ptice, *Archaeopteryxa*. Južnoamerički istraživači su, međutim, ostali neuvjereni, jer bi po njima lateralno pozicionirana lopatica tjerala korakoidnu kost duboko u grudni koš, što se anatomski čini vrlo nevjerojatnim.

Sa dužinom od barem 2 metra, *Unenlagia* je vjerojatno bila prevelika za let; znanstvenici zbog toga smatraju da je ili evoluirala od letećih predaka, ili da je *Rahonavis* razvio let od dromeosaurida sa preduslovima za to (osim što se tiče veličine), nezavisno od linije *Archaeopteryxa*, u vrijeme kada su razne srodne linije ptica već prošle kroz jaku adaptivnu radijaciju.

Filogenija
----------

Novas i Puerta su u originalnom opisu smatrali rod *Unenlagia* sestrinskim taksonom ptica, što bi ga učinilo bazalnim pripadnikom Avialae *sensu* Gauthier 1986.

Međutim, Mark Norell i Peter Makovicky su 1999. godine izjavili da je *Unenlagia* pripadnik Dromaeosauridae. *Unenlagia* bi time pripadala neobičnom kladusu dromeosaurida, vrlo sličnom pticama, po imenu Unenlagiinae i bila bi u vrlo bliskom srodstvu sa vrstama kao što su *Buitreraptor* i *Neuquenraptor* (koji bi mogli biti ista vrsta kao i *Unenlagia*). Makovicky *et al.* su 2005. godine vratili "letećeg raptora" *Rahonavisa* kao pripadnika ove grupe, što znači da je *Unenlagia* bila ili sekundarno neletačica (evoluirala od predaka koji su letjeli) ili da je let kod ptica evoluirao barem dvaput. Norell *et al.* su 2006. godine rod *Rahonavis* svrstali kao sestrinski takson roda *Unenlagia*.

Ta pozicija nije anonimno prihvaćena. Novas i Federico Agnolín su 2011. godine objavili istraživanje u kojem su Unenlagiidae pozicionirane unutar Avialae.

Izvori
------

1. ↑  F.E. Novas, G. Cladera, and P. Puerta, 1996, "New theropods from the Late Cretaceous of Patagonia", *Journal of Vertebrate Paleontology* **16**(3, suppl.):56A
2. ↑  Calvo, J.O. Porfiri, J.D. and Kellner, A.W.A. 2003, "A close relative of *Unenlagia comahuensis* (Theropoda, Maniraptora) from the Upper Cretaceous of Neuquén, Patagonia, Argentina", *18º Congresso Brasileiro de Paleontologia, Brasilia, Resumos*: 82-83
3. ↑  Calvo, J.O.; Porfiri, J.D.; Kellner, A.W. (2004). „On a new maniraptoran dinosaur (Theropoda) from the Upper Cretaceous of Neuquén, Patagonia, Argentina". *Arq. Mus. Nacional. Rio de Janeiro* **62**: 549–566.
4. ↑  A. H. Turner, S. H. Hwang, and M. A. Norell. 2007. "A small derived theropod from Öösh, Early Cretaceous, Baykhangor Mongolia". *American Museum Novitates* **3557**: 1-27
5. ↑  Paul, G.S. 2010, *The Princeton Field Guide to Dinosaurs*, Princeton University Press p. 138
6. 1 2  F.A. Gianechini & Sebastian Apesteguia, 2011, "Unenlagiinae revisited: dromaeosaurid theropods from South America", *Anais de Academia Brasileira de Ciencias* **83**(1): 163-195
7. ↑  Novas, F.E.; Puerta, P.F. (1997). „New evidence concerning avian origins from the Late Cretaceous of Patagonia". *Nature* **387** (6631): 390–2. Bibcode 1997Natur.387..390N. DOI:10.1038/387390a0.
8. ↑  Carpenter, K. 2002. "Forelimb biomechanics of nonavian theropod dinosaurs in predation". *Senckenbergiana Lethaea* **82**: 59–76
9. ↑  Senter, P. (2006). "Scapular orientation in theropods and basal birds, and the origin of flapping flight." *Acta Palaeontologica Polonica*, **51**(2): 305–313.PDF fulltext
10. ↑  *New Scientist*: "Feathered flight, so good they did it twice?", 15-10-2005.
11. ↑  Norell, M.A.; Makovicky, P.J. (1999). „Important features of the dromaeosaur skeleton II: information from newly collected specimens of *Velociraptor mongoliensis*". *American Museum Novitates* **3282**: 1–45.
12. ↑  M.A. Norell and P.J. Makovicky, 2004, "Dromaeosauridae". In: D.B. Weishampel, P. Dodson, and H. Osmolska (eds.), *The Dinosauria* (second edition). University of California Press, Berkeley pp. 196-209
13. ↑  Makovicky PJ, Apesteguía S, Agnolín FL (2005). „The earliest dromaeosaurid theropod from South America". *Nature* **437** (7061): 1007–1011. Bibcode 2005Natur.437.1007M. DOI:10.1038/nature03996. PMID 16222297.
14. ↑  Norell, M.A.; Clark, J.M.; Turner, A.H.; Makovicky, P.J.; Barsbold, R.; Rowe, T. (2006). „A new dromaeosaurid theropod from Ukhaa Tolgod (Omnogov, Mongolia)". *American Museum Novitates* **3545**: 1–51. DOI:10.1206/0003-0082(2006)3545[1:ANDTFU]2.0.CO;2.
15. ↑  Agnolin, F.L.; Novas, F.E. (2011). „Unenlagiid theropods: are they members of the Dromaeosauridae (Theropoda, Maniraptora)?". *Anais de Academia Brasileira de Ciências* **83** (1): 117–162.

Vanjske poveznice
-----------------

* *Unenlagia* na Dino Directory
* Crtež pripadnika roda *Unenlagia*. Arhivirano 2007-09-28 na Wayback Machine-u
* *Unenlagia* na DinoData
* Diskusija o srodnosti unenlagina na DML. Arhivirano 2007-03-11 na Wayback Machine-u

***Unenlagia*** na Wikimedijinoj ostavi